R E F E R A T DE APROBARE
La proiectul de hotărâre  privind neasumarea responsabilității organizării și derulării procedurilor de atribuire a contractelor/acordurilor – cadru pentru achizizția produselor și a contractelor/acordurilor – cadru de prestare a serviciilor pentru derularea măsurilor educative prevăzute de Programul pentru școli al României pentru anii școlari 2021 – 2023

Prin HG nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018, modificată și completată prin HG nr. 52/2019, au fost prevăzute următoarele măsuri cumulative în vederea realizării programului național:
[bookmark: _GoBack]a) acordarea gratuită pentru preșcolarii din grădinițele cu program normal de 4 ore de stat autorizate/acreditate și particulare acreditate și pentru elevii din învățământul primar și gimnazial de stat și particular de fructe și legume proaspete, lapte și produse lactate și de produse de panificație în limita unei valori zilnice/preșcolar/elev. Limita valorică zilnică cuprinde prețul integral de achiziție a produselor, inclusiv taxa pe valoarea adăugată, cheltuielile de transport, distribuție și depozitare a acestora, după caz;
b) finanțarea măsurilor educative care însoțesc distribuția fructelor, legumelor, laptelui și produselor lactate.
	Potrivit hotărârii de guvern , finanțarea ”Programului pentru școli al României în perioada 2017 – 2023” se realizează din sume defalcate din taxa pe valoarea adăugată, care se repartizează bugetelor locale, astfel încât ordonatorii principali de credite să le utilizeze pentru efectuarea plăților către furnizori și prestatori.
		Luând în considerare:
	- Adresa Consiliului Județean Iași nr. 19462/09.06.2021;
	- Anexa nr. 6 la HG nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018, modificată și completată prin HG nr. 52/2019;
	Față de cele arătate mai sus,
PROPUN
aprobarea proiectului de hotărâre privind neasumarea responsabilității organizării și derulării procedurilor de atribuire a contractelor/acordurilor – cadru pentru achizizția produselor și a contractelor/acordurilor – cadru de prestare a serviciilor pentru derularea măsurilor educative prevăzute de Programul pentru școli al României pentru anii școlari 2021 – 2023.

